คําสั่งกรมสรรพากรที่ ป. 79/2541เรื่อง แนวทางปฏิบัติ กรณีการทําลายของเสีย สินค้าที่เสื่อมคุณภาพ สินค้าที่มีตําหนิสินค้าที่หมดสมัยนิยม สินค้าที่หมดอายุ และเศษซาก-------------------------------------เพื่อให้เจ้าพนักงานสรรพากรถือเป็นแนวทางปฏิบัติในการตรวจสอบและแนะนําการเสียภาษีเงินได้นิติบุคคลสําหรับการทําลายของเสีย สินค้าที่เสื่อมคุณภาพ สินค้าที่มีตําหนิ สินค้าที่หมดสมัยนิยม สินค้า ที่หมดอายุ และเศษซาก กรมสรรพากรจึงมีคําสั่งดังต่อไปนี้ข้อ ๑ ในคําสั่งนี้ เว้นแต่ข้อความจะแสดงให้เห็นเป็นอย่างอื่น(1) ของเสียตามปกติ หมายถึงของเสียที่เกิดขึ้นในกระบวนการผลิตอย่างมีประสิทธิภาพภายใต้กรรมวิธีการผลิต ซึ่งได้มีการกําหนดอัตราของเสียที่ถือว่าเป็นอัตราปกติของกรรมวิธีการผลิต(2) ของเสียเกินปกติ"หมายถึงของเสียที่เกิดขึ้นมากกว่าอัตราปกติที่ได้กําหนดไว้ในกระบวนการผลิตอย่างมีประสิทธิภาพ(3) เศษซาก หมายถึงเศษวัตถุที่เกิดจากกระบวนการผลิตบางประเภทซึ่งมีมูลค่ากลับคืนที่อาจวัดได้ แต่มีจํานวนน้อยข้อ ๒ การพิจารณาต้นทุนหรือรายจ่ายของบริษัทหรือห้างหุ้นส่วนนิติบุคคลสําหรับผลิตภัณฑ์ หน่วยที่ดี ให้ถือว่าต้นทุนของของเสียตามปกติที่เกิดขึ้นจากกระบวนการผลิต เป็นส่วนหนึ่งของต้นทุนของผลิตภัณฑ์หน่วยที่ดีด้วยข้อ ๓ การลงรายจ่ายของบริษัทหรือห้างหุ้นส่วนนิติบุคคลสําหรับของเสียเกินปกติที่เกิดขึ้นจากกระบวนการผลิต สินค้าที่เสื่อมคุณภาพ สินค้าที่มีตําหนิ สินค้าที่หมดสมัยนิยม สินค้าที่หมดอายุ และเศษซาก ถ้าบริษัทหรือห้างหุ้นส่วนนิติบุคคลประสงค์จะตัดต้นทุนดังกล่าวเป็นรายจ่ายในการคํานวณกําไรสุทธิของรอบระยะเวลาบัญชีที่ได้ทําลายนั้น บริษัทหรือห้างหุ้นส่วนนิติบุคคลต้องดําเนินการตามหลักเกณฑ์ วิธีการ และเงื่อนไข ดังนี้(1) กรณีบริษัทหรือห้างหุ้นส่วนนิติบุคคลอยู่ในเขตอุตสาหกรรมส่งออก ให้ถือปฏิบัติตามวิธีการเกี่ยวกับการทําลายของเสีย สินค้า และเศษซากที่การนิคมอุตสาหกรรมแห่งประเทศไทยกําหนดและให้เชิญผู้สอบบัญชีมาเป็นพยานในการทําลาย หรือจัดทํารายงานการทําลายให้ผู้สอบบัญชีรับทราบ ทั้งนี้ ให้ผู้สอบบัญชีรับรองเป็นลายลักษณ์อักษรแนบงบดุลไว้ด้วย(2) กรณีบริษัทหรือห้างหุ้นส่วนนิติบุคคลที่ได้รับการส่งเสริมการลงทุนที่มีการนําเข้าวัตถุดิบจากต่างประเทศมาใช้ในการผลิตเพื่อส่งออก การควบคุมปริมาณวัตถุดิบนําเข้าซึ่งอยู่ภายใต้การควบคุมของสํานักงานคณะกรรมการส่งเสริมการลงทุนนั้น ในการทําลายวัตถุดิบ ให้บริษัทหรือห้างหุ้นส่วนนิติบุคคลปฏิบัติตามหลักเกณฑ์ วิธีการ และเงื่อนไข ตามที่สํานักงานคณะกรรมการส่งเสริมการลงทุนกําหนด และให้เชิญผู้สอบบัญชีมาเป็นพยานในการทําลาย หรือจัดทํารายงานการทําลายให้ผู้สอบบัญชีรับทราบ ทั้งนี้ ให้ผู้สอบบัญชีรับรองเป็นลายลักษณ์อักษรแนบงบดุลไว้ด้วย สําหรับการทําลายสินค้าอื่นนอกจากวัตถุดิบดังกล่าวข้างต้น ให้ดําเนินการตามหลักเกณฑ์ วิธีการ และเงื่อนไขตาม (3)(3) กรณีบริษัทหรือห้างหุ้นส่วนนิติบุคคลอื่น(3.1) การทําลายของเสียหรือสินค้าหรือเศษซากที่โดยสภาพไม่สามารถเก็บรักษาไว้ได้ เช่น ผลิตภัณฑ์อาหาร เวชภัณฑ์ เคมีภัณฑ์ เป็นต้น บริษัทหรือห้างหุ้นส่วนนิติบุคคลต้องปฏิบัติตามหลักเกณฑ์ วิธีการ และเงื่อนไข ดังนี้(ก) ต้องมีการตรวจสอบสภาพสินค้าดังกล่าวว่า เสียหายตามเงื่อนไขที่แต่ละกิจการได้กําหนดไว้หรือไม่ และต้องได้รับอนุมัติจากผู้มีอํานาจในการพิจารณาให้เป็นสินค้าเสียหายตามเงื่อนไข ี่กําหนดดังกล่าว กรณีสินค้าที่ได้รับคืน บริษัทหรือห้างหุ้นส่วนนิติบุคคลจะต้องมีเอกสารหลักฐานการรับคืนสินค้า ซึ่งระบุรายละเอียดของสินค้าที่รับคืน เช่น วันเดือนปีที่รับคืน ปริมาณสินค้า ชนิดสินค้าหรือรหัสสินค้า สาเหตุที่รับคืนสินค้า เลขที่อ้างอิงของการสั่งซื้อสินค้าที่รับคืนนั้น และให้มีการลงลายมือชื่อของลูกค้าที่คืนสินค้า พนักงานที่รับคืนสินค้าด้วย เมื่อมีการนําสินค้าที่รับคืนมาเก็บไว้เพื่อรอทําลาย ให้พนักงานฝ่ายคลังสินค้าที่เก็บรักษาสินค้าเสียหายตรวจนับและลงลายมือชื่อกํากับไว้ พร้อมทั้งแจ้งให้ฝ่ายบัญชีทราบด้วย(ข) เมื่อได้รับอนุมัติให้ทําลายของเสียหรือสินค้าหรือเศษซากจากผู้มีอํานาจอนุมัติให้ทําลายแล้ว ให้มีบุคคลอย่างน้อยประกอบด้วย ฝ่ายคลังสินค้า ฝ่ายบัญชี ฝ่ายขาย หรือฝ่ายตรวจสอบ (ถ้ามี) ร่วมสังเกตการณ์ และลงลายมือชื่อเป็นพยานในการทําลาย เพื่อใช้เป็นหลักฐานในการบันทึกบัญชี พร้อมทั้งให้เชิญผู้สอบบัญชีมาเป็นพยานในการทําลาย ทั้งนี้ บริษัทหรือห้างหุ้นส่วนนิติบุคคลไม่จําเป็นต้องแจ้งให้เจ้าหน้าที่ที่กรมสรรพากรร่วมเป็นพยานในการทําลายก็ได้(3.2) การทําลายของเสียหรือสินค้าหรือเศษซากที่โดยสภาพสามารถเก็บรักษาและรอการทําลายพร้อมกันได้เมื่อมีปริมาณที่เหมาะสม บริษัทหรือห้างหุ้นส่วนนิติบุคคลจะต้องปฏิบัติให้เป็นไปตาม (3.1) และให้แจ้งการทําลายให้สรรพากรพื้นที่หรือสรรพากรจังหวัด หรือสรรพากรจังหวัด (สาขา) ในท้องที่ที่รับผิดชอบทราบล่วงหน้าเป็นเวลา 30 วันก่อนวันทําลาย ซึ่งสรรพากรพื้นที่ หรือสรรพากรจังหวัด หรือสรรพากรจังหวัด (สาขา) อาจส่งเจ้าหน้าที่ไปดูการทําลายด้วยก็ได้ตามความเหมาะสมแล้วแต่กรณีข้อ ๔ บรรดาระเบียบ ข้อบังคับ คําสั่ง หนังสือตอบข้อหารือ หรือแนวทางปฏิบัติใดที่ขัดหรือแย้งกับคําสั่งนี้ให้เป็นอันยกเลิกผู้มีอํานาจลงนาม - สั่ง ณ วันที่ 3 พฤศจิกายน พ.ศ. 2541 ร้อยเอก สุชาติ เชาว์วิศิษฐอธิบดีกรมสรรพากร